EFOP-4.1.3-17-2017-00175

A Pécsi Tudományegyetem Gyakorló Általános Iskolák és Gimnázium infrastrukturális fejlesztése

1. ajánlati rész – PTE II. Gyakorló Pécs, Őz. u. 2.

## IKT terem kialakítása

Műszaki tartalom

Építész munkák

Az IKT terem kialakítása az iskola F122 földszinti helyiségében történik.

Az F122 helyiség egyik ajtónyílása megszüntetésre kerül, a nyílást be kell falazni, kétoldali simított vakolattal ellátni. A megmaradó ajtó elbontandó, helyére új tömörfa ajtók építendők be küszöb nélküli, mázolt kivitelben. A termekben új padlóburkolatot alakítunk ki a tömörfa parketta elbontásával, beton aljzat kiegyenlítésével, gipszrostlap szárazesztrich lefektetésével, a felületén nagy kopásállóságú PVC burkolattal.

A falfelületek védelmére a termek három, homlokzati megnyitásokkal nem érintett oldalán ajtómagasságig rétegelt lemez falburkolatot helyezünk el. A vakoltan maradó falfelületek glettelést követően diszperziós festést kapnak.

A 4 db homlokzati nyílászáróra kapcsolódóan kézi működtetésű alumínium lamellás külső árnyékolók kerülnek beépítésre. A mosdófülkék csempeburkolatát lebontjuk és újraépítjük, új mosdót építünk be. El kell végezni az épületgépész (klíma), villamos és gyengeáramú alapszerelések javítási munkáit.


Épületvillamossági munkák

A tantermek meglévő villamos szerelése bontásra kerül. Új világítás és 18db számítógépes munkahely erősáramú hálózatát kell megszerelni. A tantermek külön – külön, a folyosón lévő szintelosztóból kapnak ellátást. A szintelosztó biztosítója 3x80 A. Ezt a plusz terhelést az elosztó elbírja.

A világítás: direkt-indirekt, szórt fénnyel világító, T5-ös egyenes fénycsővel szerelt lámpatestekkel lesz kialakítva, Dali fényerő szabályzó rendszerrel kiegészítve.

A munkahelyek az erős és gyengeáramú hálózathoz a parapet-csatornába szerelt aljzatokkal csatlakoznak. A parapet-csatorna a terem két hosszanti falán és a terem hátsó falán lesz szerelve, ahol is a munkahelyek lesznek kialakítva. Plusz egy munkahelynek számít (a 19.) az aktív tábla is.

Erősáramú hálózat: A világítást és a parapet-csatornát tápláló villamos hálózat vakolat alá fektetett műanyag védőcsőbe húzott réz vezetékkel lesz szerelve. Az új kapcsoló 1 m-es magasságban kerül elhelyezésre.



Épületgépész munkák

Az IKT termek kialakítása az iskola F122 földszinti helyiségeiben történik.

A tantermek becsült nyári hőterhelésének csökkentésére 2db 3,5 kW-os split klíma berendezés kerül kiépítésre, a beltéri egység a belső falon mennyezet alatt és 2db split kültéri homlokzaton kerül elhelyezésre.

## Tornaszoba kialakítása

Építész munkák

A tornaszoba kialakítása az alagsori A013 és A014 helyiségek összenyitásával történik. A két helyiség közötti égetett kerámia válaszfalat el kell bontani. Az összenyitott térben a 4 db ajtónyílás közül 2 db megszüntetésre kerül. A nyílásokat be kell falazni, a falfelületet kétoldali simított vakolattal ellátni. A megmaradó nyílásokba beépített 2 db ajtó elbontandó, helyükre új, küszöb nélküli ajtók építendők be mázolt kivitelben. A teremben egységes új padlóburkolatot alakítunk ki a PVC burkolat elbontásával, beton aljzatot kiegyenlítésével, a felületre nagy kopásállóságú sport PVC burkolat fektetésével.


A terem homlokzati oldalán parapet magasságig rétegelt lemez falburkolatot helyezünk el, mely elé teljes felületben tükörrel borított nyitható rétegelt lemez táblákat építünk be. A vakoltan maradó falfelületek glettelést követően diszperziós festést kapnak. A falpillérek pozitív éleire biztonsági védőszivacs borítást kell helyezni.

El kell végezni az épületgépész (szellőzés és klíma) és villamos alapszerelések javítási munkáit.

Épületvillamossági munkák

A tantermek meglévő villamos szerelése bontásra kerül. Új világítás lesz szerelve, az ellátás a szintelosztóból történik.

A világítás: direkt-indirekt, szórt fénnyel világító, T5-ös egyenes fénycsővel szerelt lámpatestekkel lesz kialakítva, Dali fényerő szabályzó rendszerrel kiegészítve. A villamos hálózat vakolat alá fektetett műanyag védőcsőbe húzott réz vezetékkel lesz szerelve. Az új kapcsolók 1 m-es magasságban kerülnek elhelyezésre.



Épületgépész munkák

A tornaszoba kialakítása az alagsori A013 és A014 helyiségek összenyitásával történik. A két helyiség

- Szellőzés: Jelenleg a tornaterem szellőztetése szünetekben az épület hossz oldalon elhelyezett nyitható ablakokkal biztosított. A tornaterem rendelkezik egy szellőző kürtővel, de zárt ablakok mellett a friss levegő utánpótlása nincs megoldva, ezért a gravitációs szellőztetése nem működik. A meglévő ablakokba higroszabályozású, zárható légbevezetők (ablakonként 2 db), illetve a meglévő gravitációs kürtőre AERECO-VBP huzatfokozó ventilátor beépítésére kerül sor.


- Klímatizálás: A tantermek becsült nyári hőterhelésének csökkentésére DUAL multi split rendszerű hűtés kerül kiépítésre tantermenként 2-2 db a belső falon mennyezet alatt elhelyezendő beltéri készülék és 1-1 db split kültéri egység a homlokzaton kerül elhelyezésre.

## Udvari aszfaltos kézilabda pálya felújítása

Műszaki tartalom

A Pécs, Őz u. 2. Gyakorló Iskola udvari aszfaltos kézilabda pálya 1000 m2-es burkolatának felújítása szükségessé vált. Az aszfaltburkolaton repedések találhatók, a burkolat nem egyenletes.

A pálya burkolatának egyenletessé tétele, felújítása, 5cm-es kopóréteggel történő ellátása szükséges.



Az ajánlat elkészítéshez árazatlan költségvetést mellékelünk.