EFOP-4.1.3-17-2017-00175

A Pécsi Tudományegyetem Gyakorló Általános Iskolák és Gimnázium infrastrukturális fejlesztése

1. ajánlati rész – PTE Babits Gyakorló Pécs, Veress E. u. 15.


## Tető felújítása

Műszaki tartalom

Az iskola épületének D-i része kerámia cserépfedéssel készült, a cserepek felületén sérülésnyomok, törés látható, a tető beázik. A cserépfedés cseréje szükségessé vált az épület állagának megőrzése érdekében. A tetőszerkezet állapota megfelelő, a cserepek cseréjével egyidejűleg a lécezés cseréje és tetőfólia terítése is megoldandó.

Cserére kerül a meglévő szegélybádogozás és az ereszcsatorna az érintett tetőrészen, helyette új horganyzott bádogszegély és ereszcsatorna kerül kiépítésre.

A tetőfedést vörös színű, égetett agyag hódfarkú tetőcserepek elhelyezésével, kettősfedéssel tervezzük elvégezni.



## IKT terem kialakítása

Műszaki tartalom

Építész munkák

Az IKT terem kialakítása az iskola északi épületszárnyának földszinti helyiségében (VEBAF074) történik.

A teremben új padlóburkolatot alakítunk ki a tömörfa parketta elbontásával, beton aljzat kiegyenlítésével, gipszrostlap szárazesztrich lefektetésével, a felületén nagy kopásállóságú PVC burkolattal.

A vakolt falfelületek glettelést követően diszperziós festést kapnak. A termek fa ajtót kicseréljük küszöb nélküli kivetelű fa ajtókra. A 3 db régi fa homlokzati nyílászáró elbontásra kerül, helyette új, korszerű műanyag hőszigetelt ablakok kerülnek beépítésre, eléjük kézi működtetésű belső árnyékoló rolók kerülnek.

A régi működésképtelen klímaberendezések helyett 2db új 3,5 kW-os split klíma berendezés elhelyezésére kerül sor, homlokzatra telepítendő kültéri egységgel.


El kell végezni az épületgépész (klíma), villamos és gyengeáramú alapszerelések javítási munkáit.

Épületvillamossági munkák

A tantermek meglévő villamos szerelése bontásra kerül. A világítótestek már felújításra kerültek, ezek cseréjére nincs szükség. A 29db számítógépes munkahely erősáramú hálózatát kell megszerelni. A tantermek külön alelosztókról kapnak ellátást.

A munkahelyek az erős és gyengeáramú hálózathoz a parapet-csatornába szerelt aljzatokkal csatlakoznak. A parapet-csatorna a terem két hosszanti falán és a terem hátsó falán lesz szerelve, ahol is a munkahelyek lesznek kialakítva. Plusz egy munkahelynek számít az aktív tábla is.

Erősáramú hálózat: A világítást és a parapet-csatornát tápláló villamos hálózat vakolat alá fektetett műanyag védőcsőbe húzott réz vezetékkel lesz szerelve. Az új kapcsolók 1 m-es magasságban kerülnek elhelyezésre.



Épületgépész munkák

Az IKT terem kialakítása az iskola északi épületszárnyának földszinti helyiségében (VEBAF074) történik. A tantermek becsült nyári hőterhelésének csökkentésére 2db 3,5 kW-os split klíma berendezés kerül kiépítésre, a beltéri egység a belső falon mennyezet alatt és 2db split kültéri egység homlokzaton elhelyezett tartókon kerül elhelyezésre.

Az ajánlat elkészítéshez árazatlan költségvetést mellékelünk.