EFOP-4.1.3-17-2017-00175

A Pécsi Tudományegyetem Gyakorló Általános Iskolák és Gimnázium infrastrukturális fejlesztése

1. ajánlati rész – PTE I. Gyakorló Pécs, Alkotmány u. 38.

## Balett terem kialakítása

Műszaki tartalom

A jelenlegi állapot ismertetése:

A balett-terem (ALIGA041) a keleti épületszárny legmélyebben fekvő helyisége, a helyiség határoló falai nagyrészt terepszint alatt vannak (padlószintje minimum 280 cm-rel van az Attila utca szintje alatt). A helyiség eredetileg kazánház és tüzelőtároló volt, erről tanúskodik a bejárattól jobbra lévő kéménytest, amibe jelenleg a helyiség szellőzése van bekötve.

A kisméretű téglából épített falszerkezetek nincsenek leszigetelve és feltehetőleg a padlószerkezet vízszigetelése sem megoldott.

A falak nedvesek (felázás) ~300 cm magasságig, a vakolatot korábban nagy felületben eltávolították a falfelületekről. A haránt irányú, szomszédos helyiségekkel határos falak állapota (alsó részük ezeknek is a földben van) is hasonlóan rossz. A terem ÉNy-i sarkában lévő fém ajtón a szomszédos raktárba vezet (ALIGA044 öltöző alatt), ahol hasonló épületszerkezeti problémák uralkodnak.

Tervezett műszaki tartalom:

Sótalanítás és teljes körű belső oldali pinceszigetelés készül, Thermopal-Sp fröcskölt alapvakolat, Thermopal-SR-24 légpórusos vakolat, Thermopal FS-33 simítóvakolat 2,5 cm vastagságban.

A teremben a meglévő pvc burkolat és az aljzat elbontását követően új padlókonstrukciót építünk vízszigeteléssel és hőszigeteléssel, amire új padlóburkolatot helyezünk. A beton aljzatot ki kell egyenlíteni, majd a felületre nagy kopásállóságú sport PVC burkolatot kell lefektetni. A terem falfelületeire - a kiugró lábazat fölött - rétegelt lemez falburkolatot helyezünk el az ablakok parapet magasságáig. Kicseréljük az ablakokat, az új ablakokat kézi távműködtetővel látjuk el. A raktárba vezető ajtót új, küszöb nélküli ajtóra cseréljük, a fa-acél korlátot felújítjuk. A vakoltan maradó falfelületek glettelést követően szilikát tartalmú festést kapnak. El kell végezni az épületgépész (szellőzés és klíma) és villamos alapszerelések javítási munkáit.


Az alagsori tornateremben szakmai előírásoknak megfelelő gépi szellőztetésének kialakítása építészeti adottságok miatt nem lehetséges. A meglévő gépi szellőztetés nem megfelelő. A tornaterem és a szomszédos technika terem a volt szenes kazánház helyén kerültek megvalósításra. A szellőztetésük közösen került kialakításra. A tantermek depressziós szellőztetését 1-1 db időkapcsolóról vezérelt csőbe épített ventilátorral oldották meg. A friss levegő utánpótlása a tornaterembe csak a folyosó felé nyíló ajtó nyitásával, a technika teremben ajtó nyitással és az utcára nyitható ablakokkal lehetséges. Az elhasznált levegő mindkét teremből egy közös vezetéken a tornateremben található volt kéményen keresztül távozik a tető fölé. A két ventilátor a tornaterem mennyezete alatt került felszerelésre. A meglévő ventilátorok zajszintje túl magas, lesugárzott zaj 59 dB(A), szívó oldali zaj a tantermek felé 73 dB(A) ventilátoronként, a hangcsillapítása nincs megoldva, ezért a gépi szellőztetés alkalmazása csak szünetekben lehetséges. Mind két helyiségben talajvíz miatti felázások láthatók a külső falakon. A technika teremben mobil páramentesítő üzemel. A tornateremben a levegő dohos. Zárt ablakok, ajtók mellett a termek szellőzése nem működik.

Épületvillamossági munkák

A balett-terem meglévő villamos szerelése bontásra kerül. Új világítás kerül kialakításra, melynek megtáplálása a szintelosztóból történik. A világítás: direkt-indirekt, szórt fénnyel világító, T5-ös egyenes fénycsővel szerelt lámpatestekkel lesz kialakítva, Dali fényerő szabályzó rendszerrel kiegészítve. A villamos hálózat vakolat alá fektetett műanyag védőcsőbe húzott réz vezetékkel lesz szerelve. Az új kapcsoló 1 m-es magasságban kerül elhelyezésre.

Épületgépész munkák tervezett műszaki tartalom:

A tornateremben és a szomszédos technika teremben olyan ablakok beépítésére van szükség, amelyekbe lehetséges a higro-szabályozású, légbevezetők (ablakonként 2 db) beszerelése. A ventilátorok cseréje hangcsillapított EC-kivitelű ventilátorokra fokozatmentes fordulatszám szabályozással, az elszívó légcsatorna olyan mértékű átépítése, hogy a ventilátor és az elszívó rácsok között hangcsillapító kerül beszerelésre. A meglévő légbevezetőkkel, az ajtók alatti meglévő réseken és az elszívó ventilátorokkal az igényeknek megfelelően folyamatos, alacsony állagmegóvó 1 szeres légcsere alakítható ki, illetve a szünetekben szükség esetén ablak nyitással és a ventilátor magasabb fordulatszám kiválasztásával biztosítható a gyors átszellőztetés. A tornateremben továbbá szükséges páramentesítő berendezés elhelyezése.





## IKT terem kialakítása

Műszaki tartalom

Építész munkák

Az IKT terem kialakítása az iskola Bolyai (déli épületszárny) I. emeleti helyiségeiben történik.

A teremben új padlóburkolatot alakítunk ki a tömörfa parketta elbontásával, beton aljzat kiegyenlítésével, gipszrostlap szárazesztrich lefektetésével, a felületén nagy kopásállóságú PVC burkolattal.

A falfelületek védelmére a termek falfelületein 120 cm-es magasságig rétegelt lemez falburkolatot helyezünk el. A vakoltan maradó falfelületek glettelést követően diszperziós festést kapnak. A termek fa ajtóit felújítjuk. A 3 db homlokzati nyílászáróhoz kézi működtetésű belső árnyékolók rolók kerülnek beépítésre.

El kell végezni az épületgépész (klíma), villamos és gyengeáramú alapszerelések javítási munkáit.

Épületvillamossági munkák

A tantermek meglévő villamos szerelése bontásra kerül. Új világítás és 18db számítógépes munkahely erősáramú hálózatát kell megszerelni. A tantermek külön – külön, a tanterem ajtaja fölé szerelt alelosztókról kapnak ellátást. A szintelosztó biztosítója 3x63 A. Ezt a plusz terhelést az elosztó elbírja.

A világítás: direkt-indirekt, szórt fénnyel világító, T5-ös egyenes fénycsővel szerelt lámpatestekkel lesz kialakítva, Dali fényerő szabályzó rendszerrel kiegészítve.

A munkahelyek az erős és gyengeáramú hálózathoz a parapet-csatornába szerelt aljzatokkal csatlakoznak. A parapet-csatorna a terem két hosszanti falán és a terem hátsó falán lesz szerelve, ahol is a munkahelyek lesznek kialakítva. Plusz egy munkahelynek számít (a 19.) az aktív tábla is.


Erősáramú hálózat: A világítást és a parapet-csatornát tápláló villamos hálózat vakolat alá fektetett műanyag védőcsőbe húzott réz vezetékkel lesz szerelve.

Épületgépész munkák

A tanterem az első emeleten található, a Bolyai terem a nyugati szárnyban. A tanterem becsült nyári hőterhelésének csökkentésére tantermenként 2 db mono split rendszerű kerül kiépítésre.

A beltéri készülékek a belső falon, kb. 3 méteres magasságban mennyezett alatt helyezendők el, a hozzá tartozó 2 db split kültéri egység az épület tetején az udvar felőli oldalon rácsos tetőtartó konzolra kerül elhelyezésre.

A beltéri és kültéri egységeket összekötő vezetékek becsült csőhossza split klímánként 25 méter. A beltéri egységeknél keletkező cseppvíz a tantermekkel szomszédos termekben található mosdók szifonjaiba vezethető be*.*




## Udvari aszfaltos pálya felújítása

Műszaki tartalom

A Pécs, Alkotmány u. 38. Gyakorló Általános Iskola udvari aszfaltos pálya 1225 m2-es burkolatának felújítása szükségessé vált. Az aszfaltburkolat végigrepedt, felgyűrődött, van olyan hely, ahol fel lett vágva és kijavítva, de a javítás helyén a burkolat nem egyenletes.

A pálya burkolatának egyenletessé tétele, felújítása, 5cm-es kopóréteggel történő ellátása szükséges.



Az ajánlat elkészítéshez árazatlan költségvetést mellékelünk.